
Iepirkuma
“Metodikas sociālajam darbam ar atkarīgām un līdzatkarīgām personām mācības 2025.gadā”
 (identifikācijas Nr. LR LM 2025/6ESF+)
[bookmark: _GoBack]atbildes uz ieinteresēto piegādātāju jautājumiem


[bookmark: _Hlk189047029]Jautājums: 
Lūdzam skaidrojumu par Tehniskas specifikācijas punktu 8.5.    Samaksa tiek veikta tikai par tiem dalībniekiem, kuri saņēmuši Tehniskās specifikācijas 8.4.punktā minēto Mācību programmas apguvi apliecinošo dokumentu. Savukārt TS punkts 5.4. nosaka, ka Pakalpojuma sniedzējs kā Mācību programmas sekmīgai apguvei nepieciešamo apmeklējuma īpatsvaru nosaka 80% (astoņdesmit procenti) nodarbību no kopējā Mācību programmas apjoma.
Vai pareizi saprotam, ja dalībnieks būs apguvis, piemēram 70 % no mācību programmas, mēs Mācību programmas apguvi apliecinošo dokumentu izsniegt nevarēsim un samaksu par šī dalībnieka piedalīšanos kursā nesaņemsim?
Vai būs iespējams piedāvāt dalībniekam apgūt kavēto programmas daļu patstāvīgi, individuālā sadarbībā ar pasniedzēju ( rakstisks mājas darbs), lai varētu izsniegt apliecinājumu?

[bookmark: _Hlk189047091]Atbilde:
Saskaņā ar Nolikuma 1.pielikuma Tehniskās specifikācijas 5.4., 8.4. un 8.5.apakšpunktiem mācību dalībnieks sekmīgi ir apguvis mācību programmu, ja viņam  ir 80% nodarbību apmeklējuma no kopējā mācību programmas apjoma un ir saņēmis apliecinājumu par dalību mācībās. Ja nodarbību apmeklējums ir mazāks par 80% no kopējā mācību programmas apjoma, mācību dalībnieks apliecinājumu par dalību mācībās nesaņem.  Samaksa tiek veikta tikai par tiem dalībniekiem, kuri saņēmuši apliecinājumu par dalību mācībās. No iepriekš minētā izriet, ka mācību dalībnieka patstāvīgi apgūstamais maksimālais mācību apjoms ir  ne vairāk kā 20% no mācību programmas.


[bookmark: _Hlk189048000]Jautājums: 
Vēlamies uzzināt, vai samaksu par dalībnieku skaitu mēs saņemsim par katru  dalībnieku grupu vai kopā par abiem kursiem? Šādu skaidrojumu vēlamies, lai saprastu- vai iespējams grupā uzņemt vairāk dalībnieku. Piemēram, 24, ar iespēju, ka 2 dalībnieki izstājas no kursa un mums joprojām ir plānotais dalībnieku skaits( tas ir 22). Gadījumā , ja neviens dalībnieks neizstājas, vai iespējams otrajā grupā uzņemt mazāku dalībnieku skaitu, piem., 18?

[bookmark: _Hlk189048065]Atbilde:
Nolikuma 1.pielikuma Tehniskās specifikācijas 5.2. apakšpunktā ir minēts, ka vienā grupā indikatīvi var būt 18 - 22 (astoņpadsmit līdz divdesmit divi) dalībnieki. Tas nozīmē, ka pakalpojuma sniedzējs var organizēt šīs grupas ar mainīgu dalībnieku skaitu 18-22 dalībnieku robežās. Tomēr pakalpojuma sniedzējam ir jāsasniedz Nolikuma 1.pielikuma Tehniskās specifikācijas 3.punktā noteiktais kopējais dalībnieku skaits, kuri ir ieguvuši apliecinājumu par dalību mācībās. Nolikuma 11.pielikuma Līguma projekta 5.2.2. apakšpunktā noteikts, ka samaksa tiek veikta pēc Nolikuma 1.pielikuma Tehniskās specifikācijas 11.2.apakšpunkta 1.tabulas 2.punkta izpildes un minēto nodevumu nodošanas pasūtītājam par katru izglītības programmas mācību dalībnieku, kas saņēmis Nolikuma 1.pielikuma Tehniskās specifikācijas 8.4.apakšpunktā minēto pakalpojuma ietvaros nodrošinātās izglītības programmas apguvi apliecinošo dokumentu.  Savukārt Nolikuma 1.pielikuma Tehniskās specifikācijas 11.2.apakšpunkta 1.tabulas 2.punkts nosaka, ka minētie  nodevumi tiek iesniegti 10  darba dienas pēc katras mācību grupas programmas apguves noslēguma, attiecīgi arī samaksa tiek veikta pēc katras mācību grupas. Vēršam uzmanību, ka samaksas kārtība par pakalpojumu ir noteikta Nolikuma 11.pielikuma Līguma projekta 5.2.punktā.


[bookmark: _Hlk189048499]Jautājums: 
Ar cik lielu Pasūtītāja atbalstu varam rēķināties, komplektējot grupas mācībām un semināriem, kā arī kavējošo kursantu motivēšanai apzinīgākai mācību apmeklēšanai? Iepriekšējā pieredze rāda, ka šādai LM iesaistei/uzrunāšanai ir būtiska loma dalībnieku piesaistei un apzinīguma uzturēšanai.

[bookmark: _Hlk189048552]Atbilde:
Nolikuma 1.pielikuma Tehniskās specifikācijas 7.punktā “Mācību grupu kompletēšana” ir noteiktas minimālās prasības mācību grupu komplektēšanai, kā arī norādīta sadarbība starp pakalpojuma sniedzēju un pasūtītāju. Vēršam uzmanību, ka Nolikuma 1.pielikuma Tehniskās specifikācijas 7.2 un 7.3. apakšpunktā ir noteikts, ka pakalpojuma sniedzējs sagatavo informatīvu materiālu par mācību programmu un sadarbībā ar Pasūtītāju veic mērķa grupas informēšanu nosūtot e-pastu pašvaldībām un citiem pakalpojumu sniedzējiem, kā arī izvietojot informāciju sociālajos tīklos. Pēc dalībnieku pieteikšanās, pasūtītājs apkopoto mācību dalībnieku pieteikumu sarakstu nosūta pakalpojuma sniedzējam. 


Jautājums: 
Vai dalībniekiem tiks sniegts finansiāls atbalsts mācību nodarbību apmeklēšanai (transports, nakšņošana, komandējuma nauda)? Tas ir nozīmīgs faktors, kad runājam par apmeklētību.

[bookmark: _Hlk189049561]Atbilde:
No Nolikuma un tā 1.pielikuma Tehniskās specifikācijas neizriet, ka pasūtītājs nodrošinās mācību dalībniekiem finansiālu atbalstu mācību nodarbību apmeklēšanai. Attiecīgi, pasūtītājs šādu finansiālu atbalstu mācību dalībniekiem nenodrošinās.

[bookmark: _Hlk189049321][bookmark: _Hlk189049710]Nolikuma 1.pielikuma Tehniskās specifikācijas 6.punktā ir noteiktas minimālās prasības mācību norises vietai un tehniskajam nodrošinājum. Tostarp, Nolikuma 1.pielikuma Tehniskās specifikācijas 6.1.punkts nosaka, ka “Mācību norises vieta 1.grupai tiek izvēlēta Rīgā, bet otrās grupas norise reģionā, kurā reģistrēts lielākais mācību dalībnieku pieteikumu skaits, kā arī ņemot vērā transporta iespējas nokļūšanai mācību norises vietā.”


Jautājums: 
Vai reģionālā semināra organizēšanas vietai saņemsim Pasūtītāja ieteikumus, vai mums pašiem jāveic izpētes darbs, lai lemtu par mācību kursa norises vietu?

Atbilde:
Nolikuma 1.pielikuma Tehniskās specifikācijas 6.punktā ir noteiktas minimālās prasības mācību norises vietai un tehniskajam nodrošinājum. Tostarp, Nolikuma 1.pielikuma Tehniskās specifikācijas 6.1.punkts nosaka, ka “Mācību norises vieta 1.grupai tiek izvēlēta Rīgā, bet otrās grupas norise reģionā, kurā reģistrēts lielākais mācību dalībnieku pieteikumu skaits, kā arī ņemot vērā transporta iespējas nokļūšanai mācību norises vietā.” Savukārt Nolikuma 1.pielikuma Tehniskās specifikācijas 10.4.apakšpuktu “Pakalpojuma sniedzējs informē un saskaņo ar Pasūtītāju semināra norises laiku un vietu vismaz 10 (desmit) dienas pirms semināra norises.”

